Studimet Universitare në Kosovë

Studimet universitare fillojnë pas kryerjes së shkollës së mesme. Ato bëhen për të arritur nivele më të larta të dijes.
Nxënësat që e kanë kryer shkollën e mesme, duhet t’i nënshtrohen testit të maturës. Në këtë test duhet të arrihet rezultati prej së paku 50% të pyetjeve, që nxënësi të mund të aplikojë për studimet universitare.

Pas daljes së Konkursit për aplikim për studime, nxënësi aplikon në fakultetin që dëshiron dhe i nënshtrohet provimit pranues.

Mënyra e përzgjedhjes së nxënësve për pranim në fakultet bëhet përmes tre kritereve: provimit pranues, testit të maturës dhe shumës së mesatares së notave në shkollën e mesme.

Universitetet

Në Kosovë i jepet rëndësi të veçantë studimeve universitare. Si rezultat i kësaj është hapja e shumë universiteteve private krahas atyre publike.

Universitetet Publike

Universitetet publike jane: Universiteti i Prishtinës (UP) dhe Universiteti Publik i Prizrenit (UPPZ)

 Universiteti i Prishtinës 

Universiteti i Prishtinës është institucioni më i rëndësishëm arsimor, shkencor dhe kulturor në Kosovë. Më shumë se tridhjetë vjet ishte bartësi i vetëm i arsimit të lartë. Universiteti i Prishtinës është relativisht i ri – tridhjetepesëvjeçar, por rruga e zhvillimit të tij ishte dinamike, ndërsa veprimtaria arsimore, shkencore dhe artistike e tij ishte e pasur me rezultate të mëdha, të pamohueshme dhe me peshë historike. Fillimisht Universiteti kishte katër fakultete, ndërsa aktualisht ngërthen 14 fakultete dhe tri shkolla të larta, që janë:

 Fakulteti Filozofik,
 Fakulteti i Shkencave Matematike-Natyrore,
 Fakulteti i Filologjisë,
 Fakulteti Juridik,
 Fakulteti Ekonomik,
 Fakulteti i Ndërtimtarisë dhe i Arkitekturës,
 Fakulteti i Inxhinierisë Elektrike dhe Kompjuterike,
 Fakulteti i Inxhinierisë Mekanike,
 Fakulteti i Mjekësisë,
 Fakulteti i Arteve,
 Fakulteti i Bujqësisë,
 Fakulteti i Xehetarisë dhe i Metalurgjisë,
 Fakulteti i Kulturës Fizike dhe i Sportit,
 Fakulteti i Edukimit,
 Fakulteti i Shkencave të Aplikuara të Biznesit në Pejë,
 Fakulteti i Shkencave të Aplikuara Teknike në Mitrovicë, dhe
 Fakulteti i Shkencave Teknike të Aplikuara në Ferizaj.1. Fakulteti Filozofik,

Universitetin e Prishtinës e themeloi Kuvendi i KSA të Kosovës, i cili, më 18 nëntor 1969, nxori Ligjin mbi themelimin e Universitetit të Prishtinës.

Universiteti tjetër publik i Kosovës është Universiteti Publik i Prizrenit (UPPZ). Ky Universitet i bëri të gjitha përgatitjet e nevojshme që të rregjistrojë studentët e parë në vitin akademik 2010/2011.

Universiteti Publik i Prizrenit

Drejtimet që ofron UPPZ-ja janë:

 Software Design
 Teknologji te Informacionit dhe Telekomunikimit
 Administrim Biznesi
 Menaxhment Ndërkombëtarë
 Juridik
 Gjuhe Gjermane

Universitetet Private

Universitetet private në Kosovë janë të shumtë, por ndër më të njohurat janë:

 Universiteti Amerikan në Kosovë
 Universiteti i Biznesit dhe Teknologjisë
 Universiteti Dardania
 Universiteti Universum
 Universiteti Shkencave Mjekësore REZONANCA
 Universiteti Fama
 Universiteti Iliria
 Universiteti VICTORY
 Universiteti AAB-Riinvest

Drejtimet Kryesore
Disa nga drejtimet më të kërkuara nga nxënësit e shkollave të mesme janë këto:

 Telekomunikacioni dhe Kompjuterika në FIEK.
 Banka, Financa dhe Kontabilitet dhe Menaxhment dhe Informatikë në Fakultetin Ekonomik, dhe në AAB-Riinvest.
 Juridik, në Fakultetin Juridik, AAB-Riinvest, Iliria.
 Mjekësia e përgjithshmë dhe Stomatologjia në Fakultetin e mjekësisë.
 Arkitektura dhe Ndërtimtaria Konstruktive në FNA.
 Matematikë-informatikë dhe mësim klasor në Fakultetet e Edukimit.
 Bujqësi dhe Veterinari, në Fakultetin e Bujqësisë dhe Veterinarisë.
 Shkenca Kompjuterike në FSHMN, UBT, AAB-Riinvest, etj.

Numri i studentëve
Numri i studenteve në Universitetin e Prishtinës nga viti akademik 2002/2003 gjeri në vitin 2004/2005 ka pasur një rritje të vazhdueshme ndërsa  nga viti akademik 2004/2005 kemi ramje të numrit të studenteve në Universitetin e Prishtinës, kjo ramje e numrit të studenteve është edhe si   rezultat i hapjes së fakulteteve private.

Sot mendohet se në Kosovë janë mbi 35 mijë studentë.

Sistemi i Bolonjës

Qëllimi i procesit të Bolonjës është formimi i një zone të lartë të edukimit Evropian, duke i bërë standardet e titujve akademikë të krahasueshme dhe të përshtatshëm kudo në Evropë.

Studimet sipas sistemit të Bolonjës ndahen në tri cikle:

 Cikli i parë: Zakonisht 180-240 kredi (ECTS), e fiton titullin Bachelor
 Cikli i dytë: Zakonisht 60-120 kredi (ECTS), e fiton titullin Master
 Cikli i trete: Doktoratura.

Në shumicën e rasteve kohëzgjatja e cikleve është 3, 2 dhe 3 vite për ciklet përkatëse.

Lidhje të jashtme

 masht-gov.net  Ministria e Arsimit Shkencës dhe Teknologjisë
 uni-pr.edu  Universiteti i Prishtinës
 uppz.net Universitet Publik i Prizrenit
 esk.rks-gov.net Enti i Statistikës së Kosovës

References